Jovan Sundečić

Jovan Sundečić (1825-1900), srpski pjesnik, pravoslavni sveštenik i lični sekretar crnogorskog knjaza Nikole, svoje porijeklo vuče iz livanjskog kraja. Majka Ekaterina je bila Jovana Jović, a otac Filip Sundečić. Porodična loza Sundečić dala je značajne junake, među kojima je bilo kako sveštenika, tako i vojskovođa. Na početku bogoslovne karijere mladi Sundečić službuje u pravoslavnom selu Peroj u Istri, kao kapelan u godinama od 1848. do 1850. U slikovitim predjelima Istre i Mediterana Sundečić otkriva svoj poetski talent i tu nastaju njegove prve pjesme. 1865. godine piše državnu himnu Crne Gore "Ubavoj nam Crnoj Gori", za koju je muziku komponovao Čeh Anton Šulc.

"Izabrane pjesme" izlaze mu 1889. godine u Zagrebu. Sundečić je bio urednik kalendara Orlić u Cetinjskoj čitaonici i predsjednik društva "Slavjanski Dom". Svoju ljubav prema Slavenima, pogotovo prema Hrvatima i gradu Zagrebu očituje u istoimenoj pjesmi o glavnom gradu Hrvatske: "Zagrebe, tolike si hrame diga. Znanju, umlju i vještini, pregnuvši da se penješ k pravoj sreći i visini."

Kategorija:Rođeni 1825.
Kategorija:Umrli 1900.
Kategorija:Srbijanski pjesnici
Kategorija:Bosanskohercegovački pisci